**JEVREJSKA OPŠTINA BEOGRAD**

**VEĆE JEVREJSKE OPŠTINE BEOGRAD**

Beograd,11.oktobar 2019. g.

Na sednici održanoj 9.oktobra 2019. godine, Uprava Sinagoge "Sukat šalom" je razmatrala brojna događanja do kojih jedošlo kao posledica delovanja, rada, aktivnosti, ponašanja i činjenja rabina SJOS Isaka Asijela u JOB, Jevrejskoj Zajednici Srbije, odnosa JOB i Jevrejske zajednice Srbije i nadležnih državnih organa Srbije, kao i JOB i Jevrejske zajednice Srbije sa Evropskim jevrejskim kongresom i Svetskim jevrejskim kongresom. Takođe, razmatrani su i brojni medijski nastupi rabina Isaka Asijela na domaćem medijskom prostoru.

Uprava je nakon sveobuhvatnog sagledavanja mesta, uloge, delovanja, aktivnosti, ponašanja i medijskih nastupa Rabina I. Asijela u proteklom dužem periodu konstatovala da su iste prouzrokovale brojne i nesagledivo štetne posledice po JOB i Jevrejsku zajednicu Srbije, da ne doprinose dobrim odosima JOB sa nadležnim državnim organima i institucijama u Srbiji, da takođe ne doprinose dobrim odnosima JOB sa Evropskim i Svetskim jevrejskim kongresom, te da njegovo ukupno ponašanje i činjenje, u dužem periodu, pogoduje i uzrokuje buđenje antisemitizma u Srbiji.

Pri razmatranju mesta, uloge, aktivnosti, ponašanja i medijskih nastupa Rabina Uprava je imala u vidu i Odluku Izvršnog odbora „našeg“ SJOS (na čelu sa Igorom Ginzbergom) na osnovu koje je Rabin Isak Asijel označen kao nepodobna osoba za obavljanje funkcije Rabina u jevrejskim opštinama Beograd, Zemun, Kikinda i Priština, kao i stav Veća JOB sa tim u vezi.

U radu Uprave učešće su uzeli svi članovi, da bi posle razmatranja uvodnih izlaganja u kojima je ukazano na sveukupno ponašanje, delovanje, aktivnosti i medijske nastupe Rabina jednogalsno doneli sledeće:

**Z A K LJ U Č K E**

1. **P r e d l a ž e se i z a h t e v a od Veća JOB da rabinu Isaku Asijelu zabrani dalje obavljanje verske službe u sinagogi Jevrejske opštine Beograd ,,Sukat šalom,, kako bi se zaustavilo njegovo štetno delovanje na daljem produbljivanju sukoba unutar JOB i SJOS, KAO I SMANJILA MOGUĆOST DA SE IMENOVANI OBRAĆA I KORESPODINTIRA SA DRŽVNIM ORGANIMA I INSTITUCIJAMA U SRBIJI ALI I SA EVROPSKIM I SVETSKIM JEVREJSKIM KONGRESOM ispred i u ime Jevreja Beograda i legalno izabranog rukovodstva JOB,**
2. **Da se Isaku Asijelu zabrani pristup molitvenom prostoru u sinagogi "Sukat šalom" JOB,**
3. **Da se imenovanom otkaže Ugovor o korišćenju stana u sinagogi"Sukat šalom" čiji je vlasnik JOB, u odgovorajućem i razumnom roku i**
4. **Da se odmah isključi iz rada svh organa i tela JOB.**

Pri opredeljivanju da donese napred navedene Zaključke, Uprava Sinagoge je imala u vidu brojne razloge, od kojih na pojedinima imamo potrebu da ukažemo u svemu kako dalje sledi:

**UMESTO UVODA**

1. Aktuleni događaj oko gradnje/postavljanja Suka kolibe od strane jednog manjeg broja članova JOB predvođenih D.Bogunović, V.Nojman, A. Petrović, D.Salom i dr.i uz punu podršku Rabina I. Asijel koji su bez bilo kakve najave, dogovora ili ičeg primerenog prema Upravi Sinagoge, Kancelariji, Izvršnom odboru ili Veću JOB pristupili postavljanju Kolibe sa očiglednom namerom da naprave novi ,,incident“, iniciralo je Upravu Sinagoge da, posle mnoštva odlaganja, u delokrugu svojih nadležnosti ali i posebno u sklopu ukupnih događanja u JOB i SJOS sveobuhvatno sagleda i oceni ponašanje, delovanje i rad Rabina;
2. Napred opisano događanje je po mišljenju Uprave Sinagoge iniciralo aktivnosti kojima će se višegodišnje: **ŠTETNO, INTERESNO, RAZJEDINJUJUĆE, ANTIRABINSKO, SEKTAŠKO, ANTIJEVREJSKO i DESTRUKTIVNO nastupanje i delovanje Isaka Asijela ONEMOGUĆITI u JOB;**
3. Podsetimo se sada već daleke 2011. g. kad se I. Asijel kao Rabin Jevrejske zajednice Srbije jasno opredelio da učestvije u tada aktuelnim sukobima i podelama u JOB, svrstavajući se uz jednu grupu i ustupajući prostor Sinagoge za nenamensko okupljanje i delovanje. Takvo svoje delovanje Rabin nastavlja i prošle godine, pa se ponovo ne samo svrstava uz gotovo istu grupu članova JOB već postaje jedan od njihovih predvodnika i glasnogovornika. Tada, kao i danas, dozvoljava korišćenje Sinagoge za razdruživanje i deljenje JOB – naravno suportno mestu i ulozi Rabina i doma okupljanja Jevreja;
4. Poslednjih desetak godina izostalo je edukativno i obrazovno delovanje Rabina, prekinut je rad sa mladima i edukacija članstva. Kao epilog imamo izostanak minjana na Šabat službama. Rabin se okružio sa manjom grupom istomišljenika, koja čini okosnicu verskog delovanja, a nekolicina to radi uz ozbiljnu finansijsku nadoknadu;
5. U dužem periodu postavljalo se pitanje, a koje je i danas aktuelno, kako Rabin obavlja svoje poslove i obaveze, posebno u odnosu na pojedine jevrejske opštine, odnosno iz kojih razloga nije u funkciji npr. Zemuna, Kikinde i drugih opština;

**LAŽNO PREDSTAVLJANJE**

1. Konstatujemo da se Rabin u dužem periodu lažno predstavlja kao Vrhovni rabin Srbije iako je do skora bio i jedini Rabin u državi, pri čemu imamo u vidu da je on „samo" službenik SJOS. Tako je lažno se predstavljajući obezbedio brojne državne i protokolarne počasti SR Jugoslavije, Zajednice SCG, Srbije i diplomatskog kora. Naravno prisustvo brojnim zvaničnim događajima u državi bilo je u funkciji najčešće i po pravilu ostvarivanja ličnih interesa, a samo retko u funkciji Jevrejske zajednice Srbije;
2. Iako su IO SJOS i Predsednik SJOS Statutom ovlašćeni da predstavljaju Jevrejsku zajednicu Srbije vrlo frekventno i sračunato tu funkciju Rabin preuzima na sebe na brojnim najvišim državnim, diplomatskim i drugim prigodama i skupovima.To mu se u Jevrejskoj zajednici Srbije toleriše, a na osnovu čega on gradi i kreira svoju ličnu poziciju, koju u akteulnom trenutku obilato zloupotrebljava u funkciji sopstvenih interesa, kao iinteresa SJOS, odnosno R. Sabadoša i "Glasa razuma", a protivu JOB i njegovog legitimnog rukovodstva;

**ZLOUPOTREBA POLOŽAJA**

1. U prethodnom dužem periodu, Rabin vešto koristi ugled i imanentni uticaj i pod velom delovanja za zajednicu on zapravo deluje u svoju korist i promociju, a što će u proteklim mesecima nizom konkretnih radnji obilato i zloupotrebiti, naravno na štetu Jevreja Srbije.

Rabin u aktuelnim uslovima počinje sa sramnim iskorišćavanjem svoje pozicije u državi, međunarodnoj zajednci, jevrejskim krugovima u svetu i diplomatskom koru kako bi brutalno, lažno i razbijački delovao na razgrađivanju JOB i jevrejske zajednice. Ne preza da koristi i stvara lažne optužbe, formira besmislene kvalifikacije neistomišljenika, bestijalno sejući klice antisemitizma u Srbiji,

Svojim potpisom ispred Jevrejske zajednice distribuiraju se brojna pisma i dopisi Predsednici Vlade, gotovo svim državnim institucijama, ambasadama, međunarodnim jevrejskim organizacijama, EU, OEBS-u i dr.

1. Svojim dopisima Rabin širi neistine i laži kod SJK i EJK uperene protiv rukovodstva i većnika JOB, stvara lažnu sliku o Zajednci, a sve sračunato kako bi se on i grupa istomišljenika dokopali upravljanjem JOB i SJOS;
2. Posebno dopisi Rabina i R. Sabadoša upućeni SJK i EJK pokušavaju da neistinito ukažu na nepravilnosti koje čine državni organi u Srbiji, a posebno Minstarstvo pravde. Svojim dopisima ali i činjenjem Rabin pokušava da stvori „sliku" da je u Srbiji na delu državni antisemitizam. Rabin izuzetno aktivno i napadno i neskriveno deluje protivu svoje države – Srbije.

Protestvuje se ispred Ministarstva Pravde, traži se arbitraža Države u ustavom zagarantovane slobode verskih zajednica da svoj rad i život samostalno uređuju. Protestvuju protivu neregistracije lažno proklamovanog Predsednika JOB u Registru verskih zajednica Srbije ali podržavaju rad tog istog Registra kada je u pitanju smenjeni Predsednik SJOS R. Sabadoš.

Protestante ispred Minstarstva pravde predvodi Rabin;

**RABINOVE TEZGE**

1. Uz tzv. versku delatnost Rabin vešto svoju dužnost koristi za izdavanje kašrut sertifikata – po čemu je prepoznat u Srbiji. Naravno, finansijski pokazatelji izdavanja sertifikata nisu poznati i transparentni.

Rabin je suvlasnik (sa jednim članom JO Novi Sad, koji je član IO SJOS, i do skora članom Odbora za nadzor Vlade R.Srbije) vinarije na Fruškoj Gori;

**MESTO I ULOGA RABINA**

1. Postavlja se pitanje da li je navedeno i opisano delovanje Rabina sastavni deo njegovih zadataka, obaveza i uloge koju treba da ima u Jevrejskoj zajednici Srbije. Zašto su izostali, zadaci, obaveze i očekujuće uloge Rabina kao pomiritelja, veroučitelja, čoveka kojeg Zajednica uvažava i poštuje i koji aktivno svakodnevno i svako satno radi na koheziji i objedinjavanju članstva, protivi se dostojanstveno i nepristrasno podelama, ekscesima u Zajednici, deluje u najboljem interesu Jevreja Srbije;
2. Zašto kao Rabin nije razgovarao sa svima, sa nama, sa njima, sa drugim opštinama, zašto nije delovao nepristrasno, umirujuće, stabilizujuće sa ciljem i zadatkom stabilizacije i kohabitacije u JOB. Zašto nije delovao i funkcionisao shodno vekovnim i tradiconalnim obavezama Rabina u Zajednici;
3. Šta je preduzeo u dugom nizu godina da se memorijalni kompleks "Topovske šupe" iz stanja devastiranosti uredi u mesto dostojno pijetetu prema žrtvama. Kada je inicirao bilo kakavu aktivnost memorijalnog karaktera, kao npr. obeležavanja stradanja Jevreja kod „Menore u plamenu". Uspeo je da bude predvodnik i akter stvaranja tzv. afere oko „Topovskih šupa" iznoseći neistine i lažno obavešatvajući javnost o prodaji kompleksa i sl.;
4. U kakvim uslovima Rabin obavlja svoje poslove, pa naravno i ovde opisane i navedene. Sa platom od tri hiljade dolara, besplatnim stanom površine od više od 100m², besplatnom hranom, prihodima od kašruta i drugim „tezgama" o čemu će biti više reči u nastavku. Složićemo se da je imao i da idalje ima gotovo nestvarne uslove za život i rad u Srbiji. Imali ekvivalenta u odnosima uloženo – plaćeno – dobijeno? Naravno, ne samo da nema, već je u dubokoj koliziji sa običajima, tradicijom,mestom i ulogom Rabina ali i „platom";
5. U dugom periodu, više od 18 meseci, mu se to blaugodno okruženje u kojem treba da radi i funkcioniše čak ni nenarušava, od njega se očekuje pa i traži da funkcioniše i deluje kao Rabin, pomiritelj, kohabitacioni faktor. On to odbija, grubo, jasno, bez trunke ustručavanja i bez imalo stida i osećaja za potrebe JOB i šire zajednice. Svrstava se na jednu stranu, odnosno uz „Glas razuma“;

**JEVREJSKA OPŠTINA PRIŠTINA**

1. Nejasno je zašto je Rabin predsedavao i uzeo aktivno učešće u formiranoj radnoj grupi ispred SJOS R. Sabadoša koja je donela i pokušala da sprovede kontraverznu, ciničnu i neutemljenju odluku o isključenju JO Priština iz SJOS. Sve ovo u posebnom i specifičnom trenutku aktivnosti Države Srbije u vezi sa statusom i događanjima oko Ki M. Postavlja se pitanje kako je kao Rabin mogao ne samo da prihvati veći inicira takvu odluku, osim sa namerom da štiti sopstveni interes i stečenu poziciju koja je bila ugrožena svrstavanjem JO Priština uz druge jevrejske opštine koje su inicirale i sprovele postupak opoziva predsednika R. Sbadoša;

**SVRSTAVANJE UZ „GLAS RAZUMA“**

1. Rabin se u proteklom periodu jasno, cinično, sitnosopstvenički, šičarđijski i podmuklo svrstao uz grupaciju koja je pokušala i pokušava da ovo Veće i Predsednika ražaluje, mimo legitimnih izbora i Statutom JOB predviđenih izbornih radnji i procedura. Ne samo da se Rabin svrstao već je postao i stožer okupljanja i delovanja Grupe "Glas razuma";

Posredstvom ove Grupe je ne samo odobravao, veći podržavao i pospešivao podele u zajednici, inicirao i stvarao medijske skandale, koristio neprimereni vokabular, lažno etiketirao pojedince, a sve na štetu ugleda Jevrejske zajednice u Srbiji.

Prostor Sinagoge ustupa "Glasu razuma", kao i ranije, pod okriljem i blagoslovom Rabina JOB se deli, zavađa i rasparčava;

**KOŠER KUHINJA**

1. Početkom ove godine JOB se upoznaje sa Rabinovim mahinacijama i krajnje biranim rečima iskzano neodgovornim radom u Košer kuhinji. Nepobitno se utvrđuje da više od 10 godina Košer kuhinju u saradnji sa Mocom i drugima pretvara u svoju „prćiju"- u svoju drumsku mehanu. Kada kažemo drumsku mehanu stojimo iza takve kvalifikacije snagom argumenata koji su užasavajući.U ličnom aranžmanu se kupuju goveda i gaje pilići za potrebe Košer kuhinje. Pilići se gaje u okućnici i garaži Mocine tazbine bez bilo kakvog veterinarskog uvida i nadzora, goveda se kolju u garaži u Surčinu – naravno bez bilo kakvih uslova koji su za to inače veterinarskim propisima strogo definisani. Posle klanja na volšeban način nestaje meso u volumenu od pola zaklane životinje. Cene mesa dostižu astronomske iznose, npr. za 1kg piletine 680 dinara. JOB se u dugom period "pljačka";

Finasijski transferi su uhodani u i njima Rabin obilato učestvuje, to mu je jedan od profitabilnijih biznisa. Košer kuhinja opskrubljuje i porodicu Rabina, a često se i gosti Rabina, mimo znanja i dogovora sa JOB, opslužuju i to naravno bez naknade.

Meso ni jednom nije pregledano od strane veterinara, nije ni uzorkovano radi analize na zdravstvenu ispravnost i podobnost za ljudsku upotrebu. Pored navedenog, utvrđuje se da se transport mesa obavlja mimo bilo kakakvih sanitarno –higijenskih uslova.

Ko štiti korisnike/i konzumente Košer kuhinje od trovanja i nehigijene? Niko.

Koliko se zakida na porcijama i normativu u Košer kuhinji i ko to toleriše? Pa zna se ko je persona br.1. u Košer kuhinji–Rabin. Pri prvoj ozbijnijoj proveri utvrđuje se da se značajno odstupa od normativa za obrok, naročito u mesnom/ribljem delu;

Kontrolom se utvrđuje da se namirinice predviđene za uništenje ili bacanje u hotelu Srbija dopremaju u ranim jutarnjim časovima u Košer kuhinju i da se od njih pripremaju i naplaćuju obroci za naše korisnike;

1. Posle saznanja o radu Košer kuhinje Rabin pojačava svoje destruktivno delovanje sateran argumentima činjenica, gubi „tlo pod nogama" izmiču mu tezge i to unosne tezge o kojima nikome nije polagao račune, a ponajmanje JOB-u.

Sledi esklacija Rabinovog suprostavljanja Upravi JOB.

**RESTITUCIJA IMOVINE ŽRTAVA HOLOKAUSTA BEZ ŽIVIH NASLEDNIKA**

1. Pri činjenici da JOB ostvaruje dobre rezultate u restituciji imovine „Glas razuma" sa Rabinom „udara" na rukovodstvo Opštine koje se optužuje za brojne malverzacije sa vraćenom imovinom, naravno, ponovo i iznova lažima, insinuacijama sve bez ijednog valjanog dokaza.

Destrukcija oko poslova restitucije kulminira izostavljanjem jevrejskih opština Beograd, Zemun, Kikinda i Priština iz raspodle pripadajućih delova namenskih sredstava koja je obezbedila Vlada Srbije za potrebe finasiranja aktivnosti restitucije. Tim odlukama „kumuju" Rabin i Sabadoš.

Širi se njihov destruktivni uticaj na izveštaje Odobra za kontrolu i nadzor upravljanjem i trošenjem značajnih sredstava Vlade Republike Srbije. I ovde, po pravilu kao i ranije, Rabin zloupotrebljava svoju stečenu poziciju kod državnih organa i nastupa protivno interesima i potrebama JOB;

**MEDIJSKI NASTUPI**

1. Aktuelnosti „sukoba" i dešavanja u JOB Rabin mimo običaja, tradicije i prakse iznosi u medijski prostor Srbije posredstvom dnevnih listova, nedeljnika, TV stanica sa nacionalnim frekvenicijama i drugih medija,

Da li je moguće da je smogao snage da izjavi u dnevnom listu "DANAS" da je na njega pucano bojevom municijom od strane grupacije kojoj mi svi pripadamo, čime je praktično započeo prljavu međujevrejsku medijsku kampanju u Srbiji?

Slede Rabinovi nastupi na TV i radio stanicama i sav „prljav veš" se iznosi na svetlost medijske scene Srbije kojoj samo nedostaju „dogadjanja" iz Jevrejske zajednice. Građani Srbije se „naslađuju" neslogom Jevreja za koje važi poslovično i iskonski da se „drže". Na javnoj sceni se upućuju optužbe na račun rukovodstva JOB, naravno izmontiranim i lažnim navodima. Počinje razarajuće podstrekivanje i buđenje antisemitizma u Srbiji, a udarna „kapisla" je Rabin sa „Glasom razuma".

Slede konferencije za štampu sa istim naumima i efektima kao i interni tv prilozi koje priprema agit prop mašinerija „Glasa razuma", čije se video poruke emituju posredstvom Yu tube kanala i koje su dostupne širokom auditorijumu. Rabin učestvuje, naravno, i u ovome,

**PREDVODNIK PODELA**

1. Od strane Rabina satanizuje se jedna, a zna se koja - naša strana, grubo se izvrću činjenice, fakta, istina, sve je sračunato da se legalno rukovodstvo JOB diskredituje i da upravljanje Opštinom preuzmu „Glas razuma" i SJOS R. Sabadoš, pa da se time i zaštite pozicije I ZNAČAJNI SVEKOLIKI NITERESI UKLJUČUJUĆI I FINASIJSKI INTERES Rabina;
2. Više od godinu dana, od prošlogodišnje Roš hašana, versku delatnost u JOB Rabin oglašava mimo legalnog i institucionalnog ustrojenog mehanizma JOB, mimo kancelarije, Uprave i Veća JOB. Svu versku delatnost Rabin oglašava – isklljučivo i jedino posredstvom "Glasa razuma" čime stvara privid funkcionisanja dve autonomne jevrejske opštine u Beogradu,

**UPAD U JOB**

1. Ko, gospodo Većnici, učestvuje u upadu u zgradu JOB tri dana pred izbore koji su mogli da razreše sukobe? Zna se i znate, trebali da Vas podsećamo?

Ko drži prostor Kralja Petra, ko je formirao listu nepoželjnih Jevreja u svojoj Opštini?

Ko i dalje izbegava da izvrši Rešenje Prvog osnovnog suda o iseljenju iz prostorija JOB?

Zna se da Rabin ne samo učestvuje u tome, već tu akciju i predvodi.

Slede šarade zvane skupštine JOB, prinudne uprave, to sve znate…znate i mesto i ulogu Rabina;

**JUČE I DANAS**

1. Zarad „mira u kući" to mu se toleriše. To mu mi i to mu Vi Većnici dopuštate. Vaša dobronamernost, posvećenost očuvanju Opštine se iskorišćava, zloupotrebljava i iskazna volja i spremnost za pomirenje i kohabitaciju se zanemaruju;
2. I danas ne manjkaju ružne reči, poruke, prozivke, ničim izazvana nepomirljiva retorika, ružni tonovi, pamfleti koji gotovo na dnevnoj osnovi „truju" članove JOB. Rabin sve to, ne samo da zna, on iza brojnih aktivnosti najdirektnije stoji. O tome svedoči i poslednja poruka "Glasa razuma" u vezi već pomenutog postavljanja Suka kolibe, koja obiluje ružnim rečima i uvredama, a pojedince kao Bogunovića naziva uglednim članovima i vernicima;
3. Sada kada pod snagom argumenata, istine i sudskih presuda dolazi do očekivnaog početka razrešenja sukoba –barem u domenu sudskih sporova, Rabin ne uzmiče, obraća se, zloupotrebljavajući svoj položaj g. E. Zurofu iz uglednog S. Vizental centra, koji dolazi u Beograd, susreće se sa Predsednikom Srbije. E. Zurof se bez upuštanja u realna dešavanja oglašava na sazvanoj konferenciji za domaće medije i grubo kleveta jedan deo Jevreja Srbije - zna se koji. Prepiska sa EJK i SJK se intezivira, u Beograd stižu predstavnici SJK koje prima Predsednik Srbije. Pod vidom oglašene neutralnosti i pod uticajem Rabina pojačava se pritisak da Država arbitrira u „sukobu" u Jevrejskoj zajednici, mimo odredaba Ustava i autonomnosti sudstva. Država to jasno, barem za sada, odbija. EJK i SJK uz značajnu podršku i pomoć Rabina produbljuju stav da je država Srbija antisemitski nastrojena.

Rabin svoje antidržavno delovanje u sadjestvu sa R. Sabadošem pokušava da iskaže i kao stavove Jevreja Srbije, a što ne odgovara činjenicama i istini. Šta to znači, procenićete gospodo Većnici, sami;

1. Rabin ne preza da za ostvarenje svojih ciljeva koristi i stečene pozicije u ambasadi SAD, mada očigledno bez uspeha;
2. „Naš" SJOS je na prošloj sednici IO doneo Odluku prema kojoj je Rabin Isak „persona non grate" u JO Beogad, Zemun, Kikinda i Priština, oglašen je za jednog od glavnih krivaca za podele i sukobe u Zajednici. Zaključkom IO SJOS ostavljena je sloboda svim opštinama da urede svoje odnose sa Rabinom;
3. Vi ste na prošlom Veću sa tim u vezi doneli Odluku koja ima odloženo dejstvo - posle velikih praznika. Za versku službu angažovan je g. Lanji na šta je Uprava Sinagoge dala svoju saglasnost.

Uprava sinagoge "Sukat šalom"